NaiveNeuron/SloPal huggingface dataset:
M. Maďarič, minister kultúry SR: (2008-12-05):
V predkladanom návrhu ide o jeden z ďalších dohovorov v oblasti ochrany kultúrneho dedičstva prijatý na pôde UNESCO. Na základe odporúčaní inštitúcií a expertov z oblasti archeológie, predovšetkým Archeologického ústavu Slovenskej akadémie vied, predkladá vláda Národnej rade návrh na vyslovenie súhlasu s ratifikáciou Dohovoru o ochrane kultúrneho dedičstva pod vodou. Dokument pripravený medzinárodnými inštitúciami na ochranu kultúrneho dedičstva sa síce Slovenska ako vnútrozemského štátu na prvý pohľad nedotýka, je však prestížnou záležitosťou s cieľom podporiť najmä tie krajiny, ktoré tento krok už urobili alebo ratifikáciu pripravujú. Slovensko si ratifikáciou zároveň otvorí ďalšie možnosti podieľať sa v rámci medzinárodných archeologických misií na výskumných aktivitách, ktoré prebiehajú v pobrežných vodách Jadranu, Čierneho mora a inde, nielen v krajinách Európy, no napríklad aj v Ázii alebo v Afrike. Niektoré výsledky slovenských archeológov dosiahnuté doma a vo svete v poslednom období, napríklad v Kuvajte, dostanú nový priestor na prezentáciu našej archeológie v zahraničí. Ratifikácia dohovoru môže prezentácii výrazne pomôcť. Ministerstvo kultúry preto odporúča Národnej rade vysloviť s dokumentom UNESCO súhlas, čím sa vykoná ďalší krok k úspešnému zavŕšeniu procesu ratifikácie tohto dokumentu. Ďakujem.
Drábiková, Lucia, poslankyňa NR SR (2021-06-17):
Pán predsedajúci, dajte, prosím, hlasovať o návrhu uznesenia v znení, ako je uvedené v materiáli k tlači 486.
Galbavý, Tomáš, poslanec NR SR (2011-12-01):
Áno, rovnako sťahujem svoj podpis pod návrhom pána poslanca Beblavého, tým prvým návrhom. Ďakujem pekne.
Saloň, Marián, poslanec NR SR (2024-09-10):
Ďakujem veľmi pekne. Vážený pán podpredseda Národnej rady, vážený pán minister, vážené pani poslankyne, páni poslanci, dovoľte mi predložiť informáciu Mandátového a imunitného výboru Národnej rady Slovenskej republiky o zániku mandátu poslanca Národnej rady Slovenskej republiky a o nastúpení náhradníka na uprázdnený mandát poslanca Národnej rady Slovenskej republiky. Na základe poverenia Mandátového a imunitného výboru Národnej rady Slovenskej republiky zo dňa 10. septembra 2024 vás informujem, že výbor prerokoval uvedenú informáciu a poveril ma, aby som predložil návrh na uznesenie Národnej rady Slovenskej republiky. Prejdem rovno k uzneseniu. Uznesenie Národnej rady Slovenskej republiky z 10. septembra 2024 k informácii Mandátového a imunitného výboru Národnej rady Slovenskej republiky o zániku mandátu poslanca Národnej rady Slovenskej republiky a o nastúpení náhradníka na uprázdnený mandát poslanca Národnej rady Slovenskej republiky. Národná rada Slovenskej republiky berie na vedomie: 1. podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že poslanec Národnej rady Slovenskej republiky Richard Sulík za politickú stranu Sloboda a Solidarita podľa čl. 81 Ústavy Slovenskej republiky doručil predsedovi Národnej rady Slovenskej republiky dňa 6. septembra 2024 písomné rozhodnutie o vzdaní sa mandátu poslanca Národnej rady Slovenskej republiky. Dňom doručenia písomného rozhodnutia mu zanikol mandát poslanca Národnej rady Slovenskej republiky, teda 6. septembra 2024; 2. že podľa § 71 ods. 1 a 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a § 10 ods. 1 a 2 písm. c) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutím č. 492 vyhlásil dňom 7. septembra 2024 nastúpenie náhradníka za politickú stranu Sloboda a Solidarita. Na uprázdnený mandát poslanca Národnej rady Slovenskej republiky Richarda Sulíka nastupuje podľa poradia uvedeného v zápisnici Štátnej komisie pre voľby a kontrolu financovania politických strán a výsledkov volieb do Národnej rady Slovenskej republiky 30. septembra 2023 náhradník Karol Galek, narodený 14. júla 1979, bytom Svit; 3. informáciu Mandátového a imunitného výboru Národnej rady Slovenskej republiky o zániku mandátu poslanca Národnej rady Slovenskej republiky a o nastúpení náhradníka na uprázdnený mandát poslanca Národnej rady Slovenskej republiky. Ďakujem, skončil som.
Mikuš, Jozef, poslanec NR SR (2015-06-23):
Ďakujem pekne. Dotknem sa dvoch vecí, ktoré môj predrečník spomenul vo svojom príhovore. Ten prvý, pán kolega, spomenul si, že vyvlastňovanie je krajný prostriedok nadobúdania majetku. Áno, myslím si, že vyvlastňovať pre iné ako verejné investície je veľké riziko. A to, čo sa v oveľa menšej mierke, a to sa týka aj zamestnanosti pri tvorbe priemyselných parkov na obciach a mestách, deje, tak prebieha veľmi ťažkým rozhodujúcim procesom, napriek tomu, že tie obce a mestá majú eminentný záujem takisto, aby sa ich zamestnanosť v ich regióne zvýšila. Národná rada asi poslednýkrát rozhoduje o takomto návrhu alebo o takomto spôsobe nadobúdania majetku štátom, pretože všetko ostatné už zostane, zostane na vláde. Obce, mestá, župy sú vyautované z rozhodovacieho procesu a trhový mechanizmus bude fungovať pravdepodobne len do výšky štátnej pomoci a subjektívnemu rozhodnutiu vlády. A čo sa týka automobiliek. Dnes viac ako 30 % nášho exportu tvoria automobilky, čiže už dnes je obrátenie sa alebo výkonnosť ekonomiky zameraná v jednom rezorte pre možné turbulencie na trhu veľmi rizikové. Ak v budúcnosti, a to nie vzdialenej, možno pätnásť rokov, možno desať, keď tie naše závody budú meniť technológie a majitelia sa budú rozhodovať, kde stavať, možno podmienky na Slovensku nebudú také, kde budú obnovovať výroby a pôjdu inde. Vtedy sa môže stať to, a nemusí prísť nejaká kríza automobilového priemyslu, kedy môžu veľmi ťažkým dopadom tieto kroky dopadnúť na našu ekonomiku, a preto zdieľam podobný, takú podobnú obavu, ako mal môj predrečník, z toho nášho príliš veľmi úzkeho orientovania na jeden druh výroby... (Prerušenie vystúpenia časomerom.)
Šeliga, Juraj, podpredseda NR SR (2021-01-14):
Panie kolegyne a páni kolegovia, budeme pokračovať, len pán poslanec Svrček ako spravodajca musí byť v sále, nevidím ho tu. Nevidím ho tu, takže poprosím vás minútku a hneď začneme. (Zaznenie gongu. Krátka pauza.) Dámy a páni, budeme teda pokračovať, už je tu aj pán poslanec Svrček. Ako ďalší v rozprave k vládnemu návrhu zákona, ktorým sa mení a dopĺňajú niektoré zákony v súvislosti s druhou vlnou pandémie ochorenia COVID-19, vystúpi písomne prihlásený pán poslanec Dostál. (Zaznenie gongu.) (Pokračovanie rokovania o vládnom návrhu zákona, ktorým sa menia a dopĺňajú niektoré zákony v súvislosti s druhou vlnou pandémie ochorenia COVID-19 , tlač 402.)
Marcinková, Vladimíra, poslankyňa NR SR (2023-06-21):
Je pre mňa zarážajúce, že sa tu skloňuje, že poslanci nevedeli, za čo hlasujú, lebo napríklad pán Mazurek hlasoval proti, tak (reakcia z pléna), no ale mám ten pocit, že to čítate jediný, lebo vy ste hlasovali proti a ostatní hlasovali za, čiže neviem, že ak berieme niečo na vedomie, ako sa toto môže stať, takýto rozpor, ale, ale, okej. Mrzí ma, ak máte tento pocit, že ste boli vovedení do omylu, lebo naozaj každý materiál tlačíme poctivo, aj keď je to neekologické a dávame vám pred seba, aby ste mali možnosť si to aj počas zasadnutí prečítať a vedieť, o čom sa bavíme, aby sme stihli tie rokovania výboru, na ktoré máme často málo času. A ďalšia téma, ktorú pán Suja otvoril, aha, poverenie výboru. Ja som už zvolala výbor k Európskej rade na termín, kedy už možno budem odvolaná, ak budem odvolaná, čo si myslím, že je jediný vlastne termín, ktorý dokážeme stihnúť do konca poslednej schôdze a bez ohľadu na to, kto bude tú schôdzu viesť, takže tam si myslím, že pozvánka už išla včera alebo dneska ráno a rovnako tak aj menovačky veľvyslancov, aby sme si svoje povinnosti splnili do konca funkčného obdobia.
M. Číž, podpredseda NR SR: (2008-09-09):
(Pauza pre neprítomnosť ministra v rokovacej sále.)
Žiga, Peter, podpredseda NR SR (2024-02-09):
Ďakujem, pán minister. Zaujmite, prosím, miesto pre navrhovateľov. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jaroslavovi Megovi, nech sa páči.
B. Bugár, podpredseda NR SR: (2004-06-24):
Budeme pokračovať v rokovaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení niektorých zákonov (tlač 662). Vládny návrh zákona odôvodní podpredseda vlády a minister spravodlivosti Slovenskej republiky Daniel Lipšic. Nech sa páči, pán minister, máte slovo.
P. Pavlis, poslanec: (2007-12-07):
Výbor Národnej rady Slovenskej republiky pre hospodársku politiku ako gestorský výbor predkladá a podáva k vládnemu návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov Národnej rade Slovenskej republiky spoločnú správu výborov. Národná rada Slovenskej republiky uznesením č. 542 zo 16. októbra 2007 pridelila vládny návrh zákona výborom: ústavnoprávnemu výboru, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre verejnú správu a regionálny rozvoj. Z uznesení výborov Národnej rady Slovenskej republiky uvedených pod bodom IV tento správy vyplývajú pozmeňujúce návrhy, ktoré sú uvedené v spoločnej správe. Gestorsky výbor podľa § 79 ods. 4 písm. e) rokovacieho poriadku odporúča Národnej rade Slovenskej republiky o bodoch 1 až 7 hlasovať spoločne s odporúčaním schváliť, o bode 8 hlasovať s odporúčaním neschváliť. Gestorsky výbor na základe stanovísk výborov v súlade s § 79 ods. 4 a § 83 rokovacieho poriadku odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších  predpisov a o  zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení zákona v znení neskorších predpisov schváliť. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu zákona a poveril ho právomocami príslušným paragrafom rokovacieho poriadku. Ďakujem, pán predsedajúci, otvorte rozpravu.
Jurinová, Erika, podpredsedníčka NR SR (2013-10-24):
Poprosím pani ministerku, aby prišla do rokovacej sály.
Šmilňák, Martin, poslanec NR SR (2024-01-11):
Vážená pani kolegyňa Kalmárová, ja som vás pozorne počúval, ale spozornel som ešte viac, keď ste povedali ako bývalá hlavná školská inšpektorka, že prepáčte, pomýlila som sa a ste sa pozreli do textu, tak som si myslel, že čo to? Ona sa nezvykne tak mýliť a potom ste povedali, že ÚŠP fungoval, prepáčte, pomýlila som sa, existoval a trvalo mi sekundu, kým mi to došlo. A potom ste spomínali, že ako, koľko káuz riešil pán Kováčik a ako funguje ÚŠP teraz a koľko porušuje ľudských práv a že sa sekol menej ako v dvoch percentách. To sú dôležité štatistiky, ktoré nám pripomínajú, že kedy skutočne fungoval a kedy len existoval a potom ste spomenul paradox, že keď ÚŠP nefungoval, tak vtedy bol dôležitý a potrebný, a teraz keď funguje, tak teraz ho treba veľmi rýchlo zrušiť. Ale ešte predtým ste spomínali, že ten legislatívny celý návrh podceňuje občanov. A čoho sa ja najviac obávam, že práve tí jednoduchí občania na to najviac doplatia, lebo oni nemajú toľko prostriedkov, aby si postavili vysoké múry okolo svojich veľkých domov, aby sa zabezpečili kamerovými systémami a neviem, čím všetkým, všelijakými prostriedkami, lebo, lebo keď toto prejde a budú tu môcť pobehovať ľudia, ktorí vás okradnú o 34,5-tisíc eur a vyviaznu s podmienkou, keď tu budú môcť pobehovať ľudia, ktorí, ktorým sa preklasifikujú trestné činy alebo sa premlčia, pretože to naťahujú, tak toto bude veľká hrozba práve pre tých obyčajných ľudí, ktorých tento zákon podceňuje a toto im musíme dneska povedať v každom jednom meste. Veľmi pekne ďakujem, pani kolegyňa.
Žiga, Peter, podpredseda NR SR (2024-09-17):
Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 138/2019 o pedagogických zamestnancoch a odborných zamestnancoch, tlač 401, bod 10 schváleného programu. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, predsedníčke tohto výboru, pani poslankyni Paule Puškárovej, aby hlasovanie uvádzala. Nech sa páči, pani poslankyňa. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 401.)
Matovič, Igor, poslanec NR SR (2011-02-08):
Pán poslanec Ondruš, pani poslankyňa Vaľová, to, že tvrdíte, že firmy v parlamente nevyvíjajú nátlak a nelobujú v prospech čohokoľvek, tak je doslova lož. Vy dobre viete, že to takto funguje, a mrzí ma, že takto vyslovene klamete. Pani poslankyňa Tomanová, vo vašom prípade ma mrzí to, že zase ste použili také nejaké tie formulky čarovné, ktoré používate vždy v súvislosti so Zákonníkom práce, že kladieme bremeno na zamestnancov. Čím? Tým, že on sa slobodne rozhodne požiadať zamestnávateľa, aby mu zamestnávateľ vyplácal stravovaciu poukážku v hotovosti alebo na účet? Je to slobodné rozhodnutie na základe jeho podpisu, na základe jeho slobodnej vôle.
Bugár, Béla, podpredseda NR SR (2017-02-03):
Pán poslanec Blaha.
Glváč, Martin, podpredseda NR SR (2017-05-12):
Ďakujem. Vyhlasujem všeobecnú rozpravu za skončenú. Pán navrhovateľ nechce zaujať stanovisko. Pán spravodajca nechce zaujať stanovisko. Prerušujem rokovanie o tomtom bode programu. (Zasmiatie sa predsedu NR SR.)
Blanár, Juraj, podpredseda NR SR (2023-03-30):
Vážené panie poslankyne, páni poslanci, zaujmite miesto, aby sme mohli pokračovať ďalej. Chcem vás informovať o tom, že je tu dohoda o tom, aby tento bod programu, ktorý sa zasekol pri hlasovaní neuznášaniaschopnosťou, bol preložený na budúcu schôdzu, a preto predtým, ako budem zisťovať uznášaniaschopnosť v zmysle rokovacieho poriadku, udeľujem slovo pánovi predsedovi Národnej rady, ktorý prednesie procedurálny návrh. Nech sa páči, pán predseda.
Laššáková, Jana, podpredsedníčka NR SR (2012-10-19):
S reakciou na faktické poznámky, pán poslanec Sulík, nech sa páči.
Madej, Róbert, poslanec NR SR (2018-10-24):
To znamená, my za to nemôžeme, nikto z nás. Niekedy takéto hlasovanie vyjde a v tomto, v tomto, v tomto, v tomto musím upozorniť... (Ruch v sále a prerušenie vystúpenia predsedajúcim.)
Hrnčiar, Andrej, podpredseda NR SR (2017-03-23):
Ďakujem. Ešte pred tým, než dám možnosť pánovi poslancovi Grendelovi reagovať na faktické poznámky, dovoľte mi, aby som privítal študentky a študentov z Bilingválneho gymnázia v Bratislave. Lýcea, lýcea, pardon. (Potlesk.) Takže, nech sa páči reakcia, pán poslanec Grendel.
Zmajkovičová, Renáta, podpredsedníčka NR SR (2012-05-16):
Pán poslanec Hudacký.
Jarjabek, Dušan, poslanec NR SR (2012-12-11):
Ďakujem pekne za slovo, pán predseda. Ja len také procedurálne upozornenie pre pána kolegu Mičovského mám. Pán kolega, naozaj, v dobrom, ako kolega kolegovi, zo zákona je zakázané robiť reklamu akejkoľvek firme. Ja viem, že vy to myslíte inak, ale aspoň keby ste tam dole napísali či „dobré“ alebo „zlé“, lebo takto to naozaj vyzerá tak, ako keby ste boli platený za to, že robíte tejto firme, ktorú tam máte napísanú, reklamu. A to je zo zákona zakázané. Len v dobrom, toľko, nič iné som nechcel povedať.
Hrušovský, Pavol, poslanec NR SR (2015-12-01):
Ďakujem pekne. Vážená pani podpredsedníčka, kolegyne, kolegovia, my sme už predtým, ako sme začali rokovať v pléne Národnej rady o návrhu, respektíve, nazvem to, balíku zákonov, ktoré vláda nazvala antiteroristickými, si mohli povedať aj jednotlivé postoje, či už osobné alebo za poslanecké kluby. A tiež som vzniesol isté výhrady voči spôsobu, ale aj obsahu predložených návrhov zákonov. Teraz keď som počúval rozpravu, ktorá tu prebieha, som dospel k jednému záveru, kde je ten politický chyták toho politického marketingu. Dámy a páni, osobne si myslím, že navrhovateľom nezáleží na zmene ústavy preto, lebo ju ani netreba. V boji s terorizmom dali sme sa vtiahnuť do pasce, že ak neschválime zmenu ústavy, tak nemôžeme účinne bojovať s terorizmom. A to nie je pravda. Osobne si, pán minister, myslím, že aj súčasná legislatíva umožňuje slovenským orgánom činným v trestnom konaní účinný boj s terorizmom. Po druhé, možno aj na základe toho, ak k nejakým politickým dohodám, respektíve rokovaniam o zmene ústavy medzi vami, väčšinou a opozíciou nepríde, tak ústava nemusí prejsť. Čo sa potom stane? Vytvorí sa o opozícii obraz, že ona nechce bojovať s teroristami, že nám na tom ani nezáleží. Na druhej strane ale vy aj bez zmeny ústavy tých ďalších 16 zákonov, v ktorých vidím riziko veľké, väčšie ako v predĺžení príslušných lehôt, aj keď môžeme polemizovať o tom, či obmedzujú ľudské práva a slobody, či je to žiaduce, či je to v tejto chvíli nevyhnutné, schválite preto, lebo máte na to väčšinu. A v tom vidím ten rafinovaný a nebezpečný postup, ktorého sme tu svedkami. Takže zvážme to ešte raz a nerobme z toho, tak ako to už viacerí kolegovia predo mnou povedali, politickú súťaž, nedajbože, predvolebný marketingový politický trik. Ešte jednu krátku poznámku si nemôžem odpustiť. Minulý týždeň, pán kolega Hlina to už spomenul, sme schválili, respektíve ste väčšinou schválili novelu rokovacieho poriadku, kde sa jeden z dôležitých bodov, ktorý sme aj my považovali za rokovanie v parlamente a čistotu legislatívneho procesu, podporoval, bolo to ustanovenie, ktoré zakazuje prílepky k zákonom. Máme predložený návrh, ku ktorému je 15 prílepkov, myslím tým novelu Trestného zákona, plus k nemu ďalších 15 článkov, ktoré novelizujú ďalších 15 zákonov. Tak, prosím vás pekne, už aj z hľadiska legislatívnej čistoty o nutnosti prerokovať návrh alebo návrhy v skrátenom legislatívnom konaní by som tiež mohol polemizovať preto, lebo ak je situácia tak závažná, o čom nemám dôvod pochybovať preto, lebo určite pán minister, ale aj niektorí poslanci sú viac pri zdroji, možno aj prísne tajných informácií, takéto skutočnosti existujú, tak poďme to schváliť, ale nie takýmto spôsobom, že tu bude jeden druhého upodozrievať, kto je a kto nie je väčší bojovník proti terorizmu. Ďakujem pekne. (Potlesk.)
Blanár, Juraj, podpredseda NR SR (2022-05-25):
Poslednou rečníčkou písomne prihlásenou do rozpravy je pani poslankyňa Jarmila Halgašová ako poverená členka za poslanecký klub SaS. A po jej vystúpení dám možnosť prihlásiť sa ústne, vážené panie poslankyne, páni poslanci. Nech sa páči, pani poslankyňa.
B. Bugár, podpredseda NR SR: (2004-06-25):
Nasledujúcim bodom je Súhrnná správa o realizácii úloh Národného programu boja proti drogám za roky 1999 – 2003 s aktualizáciou na rok 2004 a návrh Národného programu boja proti drogám na obdobie 2004 – 2008 (tlač 646), správu vlády uvedie jej podpredseda Pál Csáky, nech sa páči.
B. Bugár, podpredseda NR SR: (2006-04-21):
(Hlasovanie.) Prítomných 124, za 122, zdržali sa 2. Konštatujem, že prvý návrh pani poslankyne Navrátilovej sme schválili. Nech sa páči. A. Blajsko, poslanec: Dajme hlasovať o jej druhom návrhu.
Blanár, Juraj, podpredseda NR SR (2022-06-15):
Ďakujem. Teraz dávam slovo spravodajcovi, ktorého určil gestorský výbor pre obranu a bezpečnosť, pánovi poslancovi Ondrejovi Ďuricovi, aby predniesol spravodajskú informáciu. Nech sa páči, pán spravodajca.
Laurenčík, Milan, podpredseda NR SR (2021-06-16):
Poslednú faktickú poznámku má pani poslankyňa Monika Kozelová.
Pellegrini, Peter, predseda NR SR (2015-11-25):
Ďakujem pekne. Ja si na rozdiel od vás, pán poslanec, myslím, že práve ešte táto Národná rada, ak má niekto vylepšovať alebo meniť rokovací poriadok, tak to má robiť na sklonku svojho volebného obdobia, pretože za štyri roky poslanci, ktorí tu sedia, mali možnosť zažiť mnohé situácie a na základe nich možno potom sa niektoré pretavili do novely rokovacieho poriadku. Nemyslím si, že nový parlament, ktorý vzíde po marcových voľbách, kde môže dôjsť k výraznej obmene, a dúfam, že u niektorých strán aj dôjde k výraznej obmene nových poslancov, tí nemajú ani dunstu, čo je rokovací poriadok a ako môže byť alebo nemôže byť zneužitý, alebo čo prináša život. Takže nemyslím si, že v apríli 2016 môže nový parlament rokovať o zmene rokovacieho poriadku, lebo ešte nebude mať ani jednu schôdzu za sebou a nebude ani vedieť, aké nedostatky alebo problémy má. Na druhej strane, vy ste právnik, ja nie som, ja som laik, ale stále sa ozýva – a ja to podporujem, že nie každá jedna životná situácia musí byť okamžite pretavená do zákona. Predsa zákon má byť jasný, stručný a má mať nejakého ducha a nejaký účel zákonodarcu a ostatní ho majú rešpektovať. A preto ja napríklad už rok riadim Národnú radu Slovenskej republiky a bez toho, aby rokovací poriadok obsahoval zákaz nočných rokovaní alebo potrebu ich schvaľovania trojpätinovou väčšinou, neviem, či ste nejaké zažili. Ja na to nepotrebujem zákon, som vyhlásil, že to tak nebude, a nebude. A preto si myslím, že aj vy zas opačne, neviem, prečo stále hovoríte, že automaticky Národná rada bude skracovať tie lehoty, veď jednoducho sme povedali, že bude sa hlasovať po 48 hodinách, Národná rada musí mať určité svoje právomoci, však je najvyšší zákonodarný orgán. A nehovorte už teraz dopredu, že bude automaticky skracovať, ja tvrdím, že ich bude dodržiavať a pokiaľ bude vedenie minimálne také, aké je, alebo ak by som mal ja sedieť na stoličke predsedu parlamentu, bude dodržiavať 48-hodinovú lehotu. Prečo to spochybňujete, ešte to ani neplatí?
Pfundtner, Edita, poslankyňa NR SR (2015-10-02):
Ďakujem za slovo. Ja veľmi pekne ďakujem za tento návrh a chcem hneď v úvode povedať, že ja tento návrh rozhodne podporím, aj keď nemal ambíciu riešiť problém komplexne. Nerieši problém komplexne, pán Kadúc, tak ako ste to hovorili vy, hovorili to aj predkladatelia, ale hovorím, napriek tomu to podporím. A podporím to hlavne z dôvodu, že keď tento návrh môže, alebo má pomôcť čo i len zlomku z tých obetí, na ktorých bolo páchané takéto násilie, čo im možno vezme kus detstva alebo aj časť duše a aj po dvadsiatich rokoch im pomôže to, že tí páchatelia môžu byť potrestaní, tak za tento návrh rozhodne budem hlasovať. Tak ako tu odznelo aj od pani Šípošovej, sú tu určité obavy z toho, že budú veľmi ťažko preukázateľné tieto trestné činy. Súhlasím. Ale ktoré trestné činy sú ľahko preukázateľné po pätnástich, dvadsiatich rokoch? Bude to veľmi ťažké, ale rozhodne som za to, že keď tá obeť sa rozhodne, že do toho ide, že opäť možno bude musieť prežiť tie muky, ktoré prežil pred x-rokmi, ale jemu to pomôže, má pomôcť, tak my mu v tom alebo my tej obeti v tejto veci brániť rozhodne nemôžeme. A k tej latencii. To číslo, ktoré ste uviedli, kolegovia, je hrozivé. Práve preto si myslím, že mali by sme sa skôr zamerať na osvetu, tak ako to hovoril aj pán Poliačik. A ja predpokladám, že ten nový komisár pre deti by v tejto veci mohol urobiť možno viac osohu a nielen využívať potom následne Trestný zákon a sankcionovať, ale skôr predchádzať spáchaniu týchto trestných činov. Ďakujem pekne.
Hort, Milan, podpredseda NR SR (2011-05-24):
Reagovať na faktické poznámky teraz bude pán poslanec Péter Vörös. Nech sa páči.
Ľ. Mušková, poslankyňa: (2008-05-15):
Účelom návrhu zákona je v prvom okruhu problémov umožnenie zamestnávateľovi flexibilnejšie rozvrhnutie pracovného času pri jeho rovnomernom rozvrhnutí. Zamestnávatelia, najmä v maloobchode, budú môcť rozvrhnúť výnimočne pracovný čas aj na šesť pracovných dní po sebe s tým, že zamestnancom sa garantuje nepretržitý odpočinok v týždni, ktorý by mal pripadnúť na nedeľu, a to je teda tých 24 hodín a zvyšok buď teda na sobotu, deň pred nedeľou alebo na pondelok, to znamená, deň po nedeli. Druhý okruh problémov – zaoberáme sa problémom, kedy v aplikačnej praxi sa stále častejšie vyskytujú prípady, kedy sú zamestnanci nútení k výkonu práce počas sviatkov a to najmä  vianočných, Nového roku a spomeniem aj Veľkonočný pondelok či Veľkonočnú  nedeľu, ktorú zahrňujeme do tých dní, ktoré chceme, aby bol sviatok a teda pracovný pokoj. Napriek tomu, že im sviatkové právo zaručuje platené pracovné voľno, zamestnanci vykonávajúci prácu v predajniach sa počas sviatkov nemôžu riadne venovať svojim rodinám, pretože v čase, keď sú ich deti a ostatní rodinní príslušníci doma, títo zamestnanci pracujú. Ochranu manželstva, rodičovstva, rodiny a osobitne detí a mladistvých garantuje Ústava Slovenskej republiky. Práca, ktorou je počas sviatkov predaj tovaru, nie je dôležitejšia ako rodina, ako deti, ktorým sa rodičia nemôžu venovať a napriek tomu, že platené pracovné voľno im garantujú právne predpisy platné v Slovenskej republike. Keďže štát má v zmysle medzinárodných dokumentov a v zhode so zosúlaďovaním rodinného a pracovného života presadzovanom v pracovnom práve Európskej únie a v právnych úpravách jednotlivých členských štátov Európskej únie vytvárať predpoklady pre spravodlivé a primerané pracovné podmienky, navrhujeme tu zákaz návrhu určitých prác počas sviatkov a počas Veľkonočnej nedele. Navrhovanou úpravou sa zakazuje práca, ktorou je maloobchodný predaj tovaru v obchode a v niektorých ďalších zariadeniach počas sviatkov a Veľkonočnej nedele s výnimkou predaja tovarov, ktoré sú taxatívne vymenované v prílohe návrhu zákona. Teda tento zákon, aby som pripomenula a podčiarkla, sa týka iba troch a pol dňa a to sú dni, konkrétne ich vymenujem, sú to dni 1. január, Veľkonočná nedeľa, 24. december po 12.00 hodine a 25. december, t. j. kedy sú zvyčajne a tradične rodiny pospolu, a preto vás chcem veľmi pekne poprosiť, vážení kolegovia, o podporu tohto návrhu zákona, pretože skutočne nám ide v prvom rade o deti a rodiny. Ďakujem veľmi pekne za pozornosť.
Stančík, Andrej, poslanec NR SR (2021-10-01):
Ďakujem veľmi pekne. Naozaj ďakujem za mimoriadne kultivovaný a vecný príspevok. Oproti predošlému rečníkovi sa to nedá porovnať, to bolo tak o tri alebo štyri triedy vyššie, ale keď neviem, či pán poslanec Blaha vôbec nejakú triedu má. Každopádne si veľmi správne pomenoval to nechutné pokrytectvo smerákov, ktorí keď dvanásť rokov vládli, štyri roky vládli sami, tak neboli problém kajúcnici, nebol problém väzba. Vtedy, keď tam sedeli bežní ľudia, v tej väzbe, vtedy to nikoho nezaujímalo, vtedy to bolo, samozrejme, normálne. Teraz, keď tam sedia ich ľudia, ich vysokopostavení ľudia, ktorí tu vytvárali systém korupcie, tak to je mučiaci nástroj, to je španielska čižma, tam pomaly si predstavujeme, že toho Bödöra tam naťahujú na škripec a pália mu tam žeravými železami časti tela, pretože jednoducho sa boja a vedia prečo. Pretože títo ľudia, keď začnú vypovedať, tak celý ten ich domček, ten mafiánsky domček z karát im padne. Ja som veľmi rád, že pán Lipšic, pán špeciálny prokurátor sa vyjadruje v médiách, pretože možno by nemusel. Bolo by ideálne, keby nemusel, lenže to by sme nemohli mať opozíciu, ktorá robí vyšetrovateľa, ktorá robí prokurátora, ktorá robí sudcov a ktorá robí kata, pretože Robert Fico už od začiatku tu nechutne spochybňuje, útočí a šíri svoj hnev voči ľuďom, ktorí dali dole skutočnú mafiu, a na druhej strane robí svätcov, martýrov z ľudí ako Bödör, Jankovská a podobne. A to je naozaj nechutné pokrytectvo, ale čo iné môžme čakať od týchto ľudí? Na konci si ešte hovoril teda, že prokuratúra je nezávislá od politikov, a keď sa pozrieme na to, že kedy tieto všetky veľké kauzy začali, tak to bolo ešte pred tým, než sa stal špeciálnym prokurátorom Daniel Lipšic, že to bolo ešte pred tým, než tam bol vôbec nominant, ktorého sme si zvolili my. Bolo to vtedy, keď tam boli prokurátori, ktorí tam boli predtým dlhé roky.
Čepček, Martin, poslanec NR SR (2023-02-02):
Ďakujem pekne. Pán kolega, ďakujem za tvoj postoj, aj keď možno s ním nesúhlasím. Ale chcem poukázať na tých študentov, študenti najmä vysokých škôl si nájdu čas aj počas týždňa, aby pracovali, a ja som za to, aby sme napríklad na tú sobotu dali ten príplatok vo výške 100 %, ten, čo je v nedeľu, úplne s tým súhlasím. A si myslím, že ani v tom obchode sa objem predaja ako taký nezníži. Len sa to presunie na piatok a v pondelok, respektíve sobotu a pondelok. To znamená, ľudia si zvyknú nakupovať pred alebo po, nič iné sa nestane. Súhlasím aj s tým, čo si povedal, ja som to tu už povedal vo svojej rozprave, že áno, práve vtedy počas covidu, keď boli nedele ako sanitárne dni, mal tento zákon ešte väčší zmysel ako teraz. Lebo ľudia by si za dva a pol roka zvykli na to, že nedele sú zatvorené. Dnes by to vôbec neriešili, dnes by len pokračovali v tom, čo už bolo nastavené. V tomto s tebou súhlasím, že momentálne dneska je ťažký čas, ale neznamená, že tento zákon by sme nemali prijať. Lebo im pomôžeme aj v tom zdravotnom stave obyvateľstvu Slovenska. Ďakujem.
Danko, Andrej, predseda NR SR (2019-05-14):
To bolo vystúpenie v rozprave, áno? Lebo mne povedala kolegyňa, teda sme v rozprave a ste ako spravodajca vystupoval? Dobre. Na vystúpenie pána poslanca sedem faktických. Uzatváram možnosť prihlásenia. Pán poslanec Klus.
Hrnčiar, Andrej, podpredseda NR SR (2018-10-17):
Pán poslanec Mihál.
P. Hrušovský, podpredseda NR SR: (2002-04-11):
Pán poslanec Hort, dvakrát som už uviedol zákon, o ktorom hlasujeme. (Hlasovanie.) Prítomných je 110 poslancov, za 56, proti 22, zdržalo sa 25, nehlasovalo 7. Návrh sme schválili. P. Brňák, poslanec: Môžeme pristúpiť k hlasovaniu o tom, že predmetný návrh bude pridelený ústavnoprávnemu výboru, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva, s tým, že gestorským bude ústavnoprávny výbor. Tieto výbory prerokujú tento návrh do 13. mája 2002 a gestorský do 14. mája 2002.
Ľ. Vážny, minister dopravy, pôšt a telekomunikácií SR: (2008-10-28):
Vláda Slovenskej republiky návrh zákona prerokovala 1. októbra 2008 a schválila k nemu uznesenie č. 699. Cieľom predloženého vládneho návrhu zákona je zabránenie zneužívania inštitútu žiadosti o nápravu a námietok smerujúcich proti inému úkonu verejného obstarávateľa alebo obstarávateľa, a tým i neúmernému predlžovaniu procesu verejného obstarávania, čo spôsobuje zvyšovanie finančných a administratívnych nákladov verejného obstarávateľa a obstarávateľa vo väzbe na samotné zabezpečenie výkonu verejného obstarávania. Predlžovanie procesu verejného obstarávania môže viesť a v niektorých prípadoch aj vedie k značným hospodárskym škodám. V návrhu zákona je aj úprava ustanovení na zabezpečenie vydávania Vestníka verejného obstarávania len v elektronickej podobe a posielania elektronických oznámení používaných vo verejnom obstarávaní, čím sa napĺňajú ciele Národnej koncepcie informatizácie verejnej správy a Stratégie informatizácie verejnej správy v oblasti verejného obstarávania. Predkladaný návrh novely zákona o verejnom obstarávaní je v súlade s Ústavou Slovenskej republiky a inými zákonmi, medzinárodnými zmluvami, ktorými je Slovenská republika viazaná, a v súlade s právom Európskych spoločenstiev a Európskej únie. Vážený pán predsedajúci, vážené panie poslankyne, páni poslanci, vzhľadom na uvedené si vás dovoľujem požiadať o podporu pri prerokovávaní predloženého vládneho návrhu zákona a o jeho schválenie. Ďakujem.
Karas, Daniel, poslanec NR SR (2024-09-26):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 512 z 25. septembra 2024 pridelil návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií, tlač 482, na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú rada Slovenskej republiky. Výbor Národnej rady Slovenskej republiky pre financie a rozpočet prerokoval návrh vlády na skrátené legislatívne konanie na svojej 31. schôdzi dňa 25. septembra 2024 a prijal uznesenie č. 124, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií, tlač 483, v skrátenom legislatívnom konaní na 19. schôdzi Národnej rady Slovenskej republiky. Vážený pán predsedajúci, prosím, otvorte rozpravu. Ďakujem pekne.
Kollár, Boris, predseda NR SR (2023-03-28):
Pán poslanec Kuffa, nech sa páči.
Glváč, Martin, podpredseda NR SR (2018-05-10):
Ďakujem. Otváram rozpravu o tomto bode programu, pýtam sa, či sa niekto hlási do rozpravy. Nie je tomu tak, končím možnosť prihlásiť sa, vyhlasujem túto časť za skončenú, prerušujem rokovanie o tomto bode programu. Nasledujúcim bodom programu je druhé čítanie o návrhu na vyslovenie súhlasu Národnej rady Slovenskej republiky s Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej . Návrh vlády je pod tlačou 927 a spoločná správa výborov má tlač 927a. Nech sa páči, pán podpredseda vlády.
Pellegrini, Peter, predseda NR SR (2015-06-30):
Prezentujme sa a hlasujme o pozmeňujúcom návrhu pána poslanca Brixiho a Martvoňa. (Hlasovanie.) Prítomných 136 poslancov, za hlasovalo 86, proti boli 2, zdržalo sa 48 poslancov. Aj tento návrh sme schválili.
Šefčík, Marek, poslanec NR SR (2020-10-20):
Z pozmeňujúceho návrhu pani poslankyne Cigánikovej môžeme hlasovať len o bodoch 1, 10, 11 a 12. (Reakcia z pléna.)
Šeliga, Juraj, podpredseda NR SR (2020-04-23):
Ďakujem pekne. S faktickým poznámkami desať pánov poslancov, pardon, trinásť pánov poslancov. Uzatváram možnosť. Ako prvý pán poslanec Herák.
Hrnčiar, Andrej, podpredseda NR SR (2016-06-07):
Prerušujem, vyhlasujem prestávku, kým (reakcie z pléna) vyhlasujem prestávku, kým sem nepríde nejaký člen vlády. (Prestávka.) (Po prestávke.)
V. Veteška, podpredseda NR SR: (2008-05-14):
Pán minister, môžete mať po rozprave aj zároveň záverečnú reč k rozprave. M. Janušek, minister výstavby a regionálneho rozvoja SR: Ďakujem pekne. Nemení sa, najprv by som odpovedal na pripomienku pána poslanca Juhásza, ten systém, ostáva taký istý. A základ je v tom, čo už aj hovoril pán poslanec predchádzajúci, že tam ide o to, že sa musia tie mimorozpočtové účty vytvoriť, aby nedochádzalo k tomu, že sa peniaze potom vracajú do štátneho rozpočtu. Takže toto je základ. Ďakujem.
Chren, Martin, poslanec NR SR (2014-06-11):
Ďakujem veľmi pekne, Lojzo. A aby som to tak stručne zhrnul, áno, investičné stimuly sú zlé. Nechcem tu otvárať debatu na túto tému, pretože schôdza bude zajtra končiť a ešte veľa kolegov poslancov má svoje návrhy, takže myslím si, že by bolo nefér nejak naťahovať rozpravu a opakovať stokrát známe pravdy. Aj preto, keď sme boli na ministerstve hospodárstva, tak sme ich poskytli sedemkrát menej a v desaťkrát nižšej hodnote, než predchádzajúca vláda, a keby sme dovládli celé tie štyri roky, tak by sme od nich úplne ustúpili. Ale sú veci, ktoré sa aj našej minulej vláde veľmi podarili a práve jedna obrovská vec, ktorá, aj keby sa nič iné nepodarilo, len táto jedna, a to bolo zverejňovanie zmlúv a celkové aj zlepšovanie transparentnosti, sú tak obrovským úspechom. V Čechách sa im to dneska nedarí presadiť a zrejme im to cez parlament ani neprejde. A to je obrovský prínos a sú to princípy, ktoré by sme mali rešpektovať. My sme túto novelu dali s Jurajom Miškovom práve preto, že keď na minulej schôdzi bola veľká debata o tomto zákone, tak sme dali slovo chlapa, že sa budeme snažiť presadiť túto vec, ktorú vtedy vládni poslanci odmietli, túto vec, ktorá nič nestojí, ale pomáha zvyšovať transparentnosť, a napĺňame toto naše slovo. Ale uznávam aj to, že transparentnosť v celom tom procese, ono tých procesov tak veľa nebude, lebo 200-miliónových investorov dnes na Slovensko ani veľa nepríde, ale uznávam aj ten tvoj návrh, že možno by mohla byť transparentnosť aj v celom tom procese. A ak by náhodou tento náš návrh prešiel do druhého čítania, tak podávam ruku, že napíšme spolu pozmeňujúci návrh, ktorý ho ešte vylepší.
Blaha, Ľuboš, podpredseda NR SR (2024-04-16):
Chce sa vyjadriť k rozprave pán spravodajca? Nie. Výborne. Takže prerušujem rokovanie o tomto bode a vidíme sa zajtra o deviatej hodine, kedy bude pokračovať schôdza. Pekný večer. (Prerušenie rokovania o 19.14 hodine.) 143
Vaľová, Jana, poslankyňa NR SR (2019-05-21):
Ďakujem pekne všetkým za faktické poznámky. Vidím, že som rozprúdila debatu. Ja veľmi rada rozprávam o faktoch a tie fakty skutočne sú také. Pani Dubačovej poviem, nemám nič proti tretiemu sektoru, len som povedala, že chceli dať práve sociálne služby a všetky tieto zabezpečenia pod VÚC-ky a mestá, lebo povedali, že títo budú najspravodlivejší, že ich treba štátu zobrať. Nič iné. Pani Verešovej, že bol niekto 12 rokov župan, však vlastne rozpočet sa robí každý rok a každý rok sa platia sociálne služby, čo vy tu spomínate 12 rokov? A teraz je župan pán Majerský. A ak ste spomínali aj pána Bašku, tuná pani kolegyňa, tak ja som sa Jara Bašku pýtala, to je to, čo som chcela dokončiť a dokončím to teraz. Pán Baška dal 5 miliónov eur na zvýšenie platov o 10 percent. Ja som sa ho na to pýtala. Koľko, pán Lukáč, ste dali vy okrem toho, že ste si schválili 700-eurové platy na VÚC-kach? Koľko ste dali? (Reakcia z pléna.) Treba jasne, nekričte po mne, pán Lukáč, mali ste možnosť rozprávať, prosím vás pekne, nekričte na mňa, reagovali ste, buďte slušný. A pani Blahovej, no neviem; dokončím ešte pána Lukáča. Koľko ste dali? Lebo ja som sa pýtala poslancov, koľko zvýšili ste si proste na sociálne služby, na odmeny, no nikto to nevedel povedať. Ale že ste si zvýšili platy na 700 euro, to vedel každý. A pani, na pani Blahovú, škoda reakcie, jej prajem veľa lásky, pretože myslím si, že potom bude taká priateľskejšia a kľudnejšia, a myslím, že sa jej dostane. Takže naozaj chcela som len povedať argumenty a týmto ľuďom treba v Prešovskom kraji pomôcť. A nie je to len v sociálnych službách, je to napríklad aj v osvetových strediskách. Spýtajte sa Peťa Šucu, ako im poznižovali platy, ako im poznižovali osobné príplatky. Tak mi nerozprávajte a pozrite sa na pásky ľuďom! Nerozprávajte rozprávky, ktoré nie sú pravdivé! A to isté vám donesiem pásky aj z mesta Humenného, to je vaša dvojička, a donesiem vám aj pásky ľudí, ktorí robia v Prešovskom kraji. Viete, možno vedúcim ste navýšili, ale tým, ktorí tam pracujú od rána do večera; nie je to slušné. A ja si za tým stojím. Ďakujem.
P. Paška, predseda NR SR: (2008-11-04):
(Hlasovanie.) 130 prítomných, 22 za, 94 proti, 11 sa zdržalo, 3 nehlasovali. Tieto body sme neschválili.
Beluský, Martin, poslanec NR SR (2022-02-15):
Ďakujem, pán predseda. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grečková, Lea, poslankyňa NR SR (2013-05-21):
Keďže sme hlasovali o pozmeňujúcich návrhoch zo spoločnej správy i pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Beblavý, Miroslav, poslanec NR SR (2013-03-14):
O takých desať minút približne? Neviem, či...
V. Veteška, podpredseda NR SR: (2004-10-26):
Pán poslanec Blajsko bol posledný, ktorý vystúpil v rozprave. Končím, vyhlasujem rozpravu za skončenú. Pán minister, želáte si vystúpiť, nech sa páči.
Zmajkovičová, Renáta, podpredsedníčka NR SR (2012-11-29):
Vyhlasujem rozpravu za skončenú. Pýtam sa, pani ministerka, chcete zaujať k rozprave stanovisko? (Reakcia navrhovateľky.) Nech sa páči.
Laurenčík, Milan, podpredseda NR SR (2020-07-07):
Vážené panie poslankyne, vážení páni poslanci, práve som zistil, že Národná rada je uznášaniaschopná. (Smiech v sále.) Všetci, ktorí chceli hlasovať, tak hlasovali, a preto vyhlasujem tajné hlasovanie za skončené. Prosím všetkých overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem týmto prestávku. (Prestávka. Spracúvanie výsledkov tajného hlasovania.) (Po prestávke.)
Laššáková, Jana, podpredsedníčka NR SR (2013-10-17):
Pán poslanec nechce reagovať. Vyhlasujem rozpravu za skončenú. Pán minister, chcete zaujať stanovisko? Nech sa páči.
Šefčík, Marek, poslanec NR SR (2022-03-24):
Ďakujem pekne. Ďakujem za tú faktickú poznámku. Ja by som ešte predsa doplnil. Chýbajú nám kvalifikovaní učitelia na rôzne predmety. Ja som učil matematiku, fyziku, aj tam to škrípe, ale takisto na telesnú a športovú výchovu nám títo kvalifikovaní učitelia chýbajú. A tento návrh aspoň sčasti ich môže doplniť športovcami, ktorí o tej telesnej výchove vedia dosť veľa. Samozrejme, jeden kamienok tej mozaiky, čo vy ste spomínali, pán Kočiš, je že navýšenie hodín telesnej výchovy a tam už sa podarilo pre prvý stupeň základnej školy o jednu hodinu to navýšiť. Bude to, myslím, na budúci školský rok už v praxi. Takže aj z toho sa teším. No a samozrejme, narážame aj na to, že netreba si zakrývať pred tým oči, že prilákanie kvalifikovanej pracovnej sily do školstva závisí alebo súvisí aj s odmeňovaním učiteľov. A tu napriek tomu, že sme, že prekonávame aj momentálne nejaké krízy, sa treba zlepšiť. To akože aj kritika do vlastných radov treba. My tlačíme na to, alebo snažíme sa jednať, rokovať, čo sa dá. Snáď sa to do budúcna zlepší aj v tejto oblasti. Ďakujem pekne.
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 132 poslancov, za 111, proti 6, zdržalo sa 13 nehlasovali 2. Uvedený návrh sme schválili.
Sulík, Richard, podpredseda vlády a minister hospodárstva SR (2022-05-19):
Budem odpovedať. Vážený pán poslanec, región Horná Nitra má vysoký dekarbonizačný potenciál s potvrdeným vplyvom transformácie. To je po slovensky, že momentálne toho hodne veľa produkujú. Dôkazom toho je aj fakt, že už v roku 2018 Slovenská republika zahájila transformáciu v súvislosti s využívaním uhlia v regióne Horná Nitra na základe rozhodnutia vlády o uzavretí baní a ukončení výroby energie a tepla z uhlia do roku 2023. V tejto súvislosti vláda Slovenskej republiky prijala v roku 2019, čiže ešte za predošlej vlády, akčný plán transformácie uhoľného regiónu Horná Nitra, ktorý bol vypracovaný s podporou Európskej komisie. Tieto skutočnosti boli zohľadnené aj pri nastavovaní alokácií pre jednotlivé oprávnené územia, ktoré v prípade Hornej Nitry predstavujú viac ako polovicu z celkovej alokácie FST. V rámci metodiky výpočtu alokácie na Hornú Nitru boli okrem spomínaného potvrdeného vplyvu transformácie zohľadnené aj projektové zámery, ktoré naše ministerstvo získalo v rámci nezáväznej online výzvy na predkladanie projektových zámerov. Napokon boli pri výpočte alokácií vzaté do úvahy aj strategické diskusie vedené s územím. Tak vidíte. Strategické diskusie vedené s územím boli vzaté do úvahy.
Pleštinská, Zita, poslankyňa NR SR (2023-03-16):
Ďakujem, pán predsedajúci, za slovo. Vážený pán navrhovateľ, vážené kolegyne poslankyne, vážení kolegovia poslanci, výbor pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Petra Libu, Vojtecha Tótha, Erika Ňarjaša a Jaroslava Karahutu na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov, tlač 1395, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku spoločnú správu výborov. Národná rada uznesením č. 2007 z 9. februára 2023 pridelila predmetný návrh zákona na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor uznesením č. 687 z 9. marca 2023 s návrhom zákona súhlasil a odporučil ho Národnej rade schváliť. Výbor pre verejnú správu a regionálny rozvoj o návrhu nerokoval, pretože podľa § 52 ods. 1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov nebol uznášaniaschopný. Z uznesení výborov Národnej rady Slovenskej republiky uvedených pod bodom III spoločnej správy nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov k návrhu poslancov odporúča Národnej rade Slovenskej republiky predmetný návrh zákona schváliť. Spoločná správa výborov bola schválená uznesením gestorského výboru č. 215 dňa 14. marca 2023. Týmto uznesením ma výbor zároveň poveril za spoločnú spravodajkyňu, aby som na schôdzi Národnej rady pri prerokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem, pán predsedajúci, prosím, otvorte rozpravu.
V. Veteška, podpredseda NR SR: (2006-01-31):
Otváram všeobecnú rozpravu. Písomne sa nikto neprihlásil. Pýtam sa, kto sa ústne hlási do rozpravy. Nikto. Končím možnosť prihlásiť sa do rozpravy. Končím všeobecnú rozpravu. A prerušujem rokovanie o tomto bode programu. Budeme pokračovať prvým čítaním o vládnom návrhu zákona o občianskych preukazoch a o zmene a doplnení niektorých zákonov . Vládny návrh zákona máte ako tlač 1422, návrh na jeho pridelenie na prerokovanie výborom máte v rozhodnutí č. 1456. Prosím ministra vnútra Slovenskej republiky pána Vladimíra Palka, aby vládny návrh zákona uviedol.
Sólymos, László, podpredseda vlády a minister životného prostredia SR (2018-11-29):
Ja vám na to môžem povedať jednu vec. To, čo hovoril pán Gál, že len ten môže spraviť to rozhodnutie, koho sa to týka a, samozrejme, za to nesie aj zodpovednosť. Za to každý nesie svoju zodpovednosť. Aj za to rozhodnutie, aké spravil pán Danko, to je jeho rozhodnutie a on za to nesie rôznu zodpovednosť. Inde sa rozhodli ináč. Ďakujem pekne.
R. Zajac, minister zdravotníctva SR: (2003-12-11):
Úprimne povedané, väčšinou ja nepoužívam papier na odpoveď, ale v mojom úrade majú aspoň snahu napísať niečo vecné. Na takúto otázku, som povedal, nech radšej nepíšu a pripravil som si jednu stručnú odpoveď. Vtedy, pán poslanec, keď odstránime následky pôsobenia, 40-ročného pôsobenia vašich predchodcov a súkmeňovcov. Pán predseda, skončil som.
Pčolinský, Peter, podpredseda NR SR (2023-06-23):
Hovorte, prosím, do mikrofónu, lebo vás nepočuť.
Danko, Andrej, predseda NR SR (2017-09-06):
Pán poslanec Zelník.
Bugár, Béla, podpredseda NR SR (2011-06-01):
Vyhlasujem rozpravu o tomto bode programu za skončenú. Pani ministerka, nech sa páči, môžete zaujať stanovisko k rozprave.